Sandvikarevyen

Sandvikarevyen er elevene ved Sandvika videregående skoles revy. Revyen har vært spilt årlig i skolens gymsal siden 2008. Revyen mottok Aftenpostens revypris i 2015 og 2016 og har vært nominert to ganger i tillegg til dette. Revyen har i tillegg vunnet Budstikkas revypris fem ganger.

Revyene

2008 – Oppskrift på fiasko
Forestillingen handlet om hvordan forskjellige religiøse figurer, blant andre Gud, Buddha, Jesus og Satan, ved tidenes morgen var leie av å spille golf og derfor kom på å skape menneskeheten og se hvem som kunne få flest mennesker over i sin religion.

2009 – CSI: Sandvika
Undertittel: Samtiden under lupen   

Nummerrevy med rammefortelling. Rammefortellingen handlet en gruppe kriminaletterforskere i Sandvika som etterforsket mordet på McDonald's-kjedens maskot, Ronald McDonald. Hovedpersonene var Caruso, en parodi på Horatio Caine fra CSI: Miami, den etterforskeren Jessica, den noe feminine agenten Torjus, de nordnorske politimennene Konrad og Margunn og politimesteren, Anne-Britt, fra Sørlandet. Ved siden av rammefortellingen fikk publikum se en rekke såkalte frittstående sketsjer, selv om de alle i større eller mindre grad var linket opp mot drapssaken. Instruktører var Vanja Juliussen Starheim og Mathias Bohlin Falch, som begge kom rett fra Revyskolen Solbakken folkehøgskole.  

Samlet besøkstall på omtrent  betalende tilskuere. Siste forestilling fant sted den 3. mars. Forestillingen ble også gitt ut på DVD.

2010 – 2013
Revy i klassisk form, med samfunnsaktuelle sketsjer uten rammefortelling. 

Navnet spiller på de gamle mayaspådommene om året 2012. Premissene for forestillingen ble utdypet i programbladet, der det stod: «Året er 2013. De eldgamle mayaspådommene viste seg å stemme, og året før la enorme naturkatastrofer verden i ruiner. Elendigheten rår og rådvillheten hersker; menneskeheten er nær ved å gå til grunne. I utkanten av Bærum samles en liten aktørtropp, for håpet er humoren. De børster støv av den gamle nummerrevyen, for slik kan de redde verden. "2013" – en klassisk revy forut for sin tid. En revy i revyform.»

2011 – Backpacker
Rammefortelling handlet om Per, som helt i starten av forestillingen mister sekken sin. Sammen med flyvertinnen Linn Bjørg reiser Per verden rundt for å få tilbake sekken, og sketsjene bygger på hans ferd gjennom de fem verdensdelene.
 
Var første revy til å høste toppkarakterer, med terningkast 6 i både Budstikka og Aftenposten såvel som en svært positiv anmeldelse i Aktiv i Oslo. Ble første Sandvikarevy til å vinne Budstikkas revypris, på deling med Nadderudrevyen. Ble også første Sandvikarevy til å bli nominert til Aftenpostens revypris.

2012 – Vel hjem
Elementer fra figurteateret ble blandet med revysjangeren i eventyrrevyen «Vel hjem», som tok opp utfordringer ved forbrukersamfunnet og kretset rundt tematikk knyttet til det å finne sin plass i verden.

Hovedlinjen i «Vel hjem» handlet om stolen Ivar, som ble levert til et loppemarked, og som måtte kjempe for å komme seg hjem. Underveis på sin ferd møtte han blant annet bokhyllen Billy og stålampen Kulla.

Revyen tok for andre gang Budstikkas revypris, denne gangen sammen med Rudrevyen. Fikk også tredje beste anmeldelse blant Aktiv i Oslo, med et karaktersnitt på 5,66.

2013 – I et speil, i en gåte
Tittelen «I et speil, i en gåte» er hentet fra Paulus’ første brev til korinterne, kapittel 13, vers 12. Revyens tema var dagens egosamfunn og hvilke utfordringer ungdom møter i oppveksten. Rammefortellingen tok utgangspunkt i livet til 18-åringen Mira Høie, som i starten av forestillingen får høre fra foreldrene at hun ikke er populær nok. Presset og jaget etter å bli populær forvirrer henne, og i løpet av første akt blir hun så opptatt av utseendet sitt at hun mister speilbildet sitt.

Andre nominasjon til Aftenpostens revypris. Vant Budstikkas revypris for tredje år på rad.

2014 – På sporet av den tapte tid 
En revy med skjetsjer om temaer som tidsklemma, tidspress og moderne tidstyver, som smarttelefoner, der det ble stilt spørsmål rundt hva dagens unge egentlig bruker tiden sin på. Rammefortellingen handlet om Camilla Ulleberg, en typisk bærumsungdom som lider av flink pike-syndrom og som sliter med å få tid til alt. Alt hun ønsker er et enklere liv, og på butikken «Enklere liv» finner hun en mystisk maskin som gør at hun kan leve livet sitt gjennom en serie dobbeltgjengere.

Vant Budstikkas revypris for fjerde år på rad.

2015 – Bygg!  
Undertittel: Et land. Et liv. En lek.

De foregående generasjonene bygde landet, men hva bygger vi egentlig i dag, undret Sandvikarevyen 2015, som fikk navnet «Bygg!». Gjennom en tematisert nummerrevy utforsket forestillingen ulike situasjoner og aktualiteter knyttet til Norges utvikling etter andre verdenskrig. 

Vant Aftenpostens revypris som første skole utenfor Oslo på 11 år . Som premie ble revyen spilt to ganger på Nationaltheatrets hovedscene 16. april samme år . Sketsjen «Bygg en familie!» ble nominert i kategorien beste sketsj. Amanda Tunsberg ble nominert til prisen som beste kvinnelige skuespiller.

2016 – Brytningstid 
Revyens tema var små og store pågående endringer i Norge og verdenssamfunnet, blant annet den europeiske migrasjonskrisen, utfordringene i oljebransjen og klimakrisen. Forestillingen var lagt opp som en tematisk nummerrevy, der sketsjene handlet om oppbrudd og hvilke konsekvenser det å bryte løs og forandre noe kan medføre. Revyen hadde elleve skuespillere og seks dansere på scenen, samt et band med ti medlemmer.

Vant Aftenpostens revypris for andre år på rad. Ved samme tilstelning vant også Didrik Loose prisen «årets beste mannlige skuespiller», og innslaget «Marerittet» om Sylvi Listhaug vant prisen «årets beste musikalske nummer».  Som en følge av dette ble «Brytningstid» satt opp to ganger på Nationaltheatrets hovedscene 28. april samme år. Tok også Budstikkas revypris sammen med Nadderud, Rud og Asker.

2017 – Du står her 
2017-revyen ble Sandvikas tiende skolerevy gjennom tidene.

2018 - Vekst
5er av Aftenposten. Vekst handlet om hvordan alt vokser, fra mennesker og teknologi til verdenssamfunnet.

2019 - Sotomayor
«Sotomayor» leverer et av sesongens beste numre i et fyrverkeri av en revy. (Aftenposten, terningkast 5)

2020 - Alle digger dinosaurer
De store dansenumrene er velkoreografert, imponerende og fulle av energi. (Aftenposten, terningkast 4)

Sandvikarevyen får høy score for farger, energi og tonnevis med sjarm. (Budstikka, terningkast 5)

Tabelloversikt
Deltakere som er skoleelever er markert med klassetrinn i parentes. Kapellmestre eller på andre måter ansvarlige innad i sin gruppe markeres med ‡.

Referanser

Eksterne lenker 
 Sandvikarevyens nettsider

Skolerevy